
	1.
	Likumprojekts (grozījumi)
 Aizstāt 22. panta otrās daļas 3. punktā skaitli un vārdu "10 gadus" ar vārdiem "piecus gadus pēc darījumu attiecību ar klientu izbeigšanas".
	Iebildums
Izslēgt 22. panta otrās daļas 3. punktā vārdus "darījumu attaisnojuma dokumentus glabā 10 gadus un", lai novērstu pretrunu ar Grāmatvedības likuma 28. pantā noteiktajiem attaisnojuma dokumentu glabāšanas laika nosacījumiem un Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 37. pantā noteiktajiem klienta izpētes dokumentu glabāšanas, atjaunošanas un iznīcināšanas nosacījumiem. Minētajos likumos ietvertās normas ir pietiekamas, lai noteiktu alternatīvo ieguldījumu fonda pārvaldnieku darījumu attaisnojuma dokumentu glabāšanas termiņus un tiem īpašs regulējums nav nepieciešams.

Attiecīgi ir precizējams arī Anotācijas 1.3. sadaļā 7. punkts, norādot, ka ar mērķi novērst pretrunas vairāku likumu piemērošanā attiecībā uz dok. glabāšanas termiņiem, šī norma precizējama.
Piedāvātā redakcija
Izslēgt 22. panta otrās daļas 3. punktā vārdus "darījumu attaisnojuma dokumentus glabā 10 gadus un"

